**РЕШЕНИЕ № ПВ –107 -ПР/2017 год.**

**за преценяване на необходимостта от извършване на оценка на въздействието върху околната среда**

**На основание**: чл. 93, ал. 1 и ал. 5 от Закона за опазване на околната среда(ЗООС); чл.7 ал.1 и чл. 8, ал. 1 от *Наредбата за условията и реда за извършване на оценка на въздействието върху околната среда* (Наредба за ОВОС), чл.31 ал. 4 и ал. 6 от Закона за биологичното разнообразие (ЗБР); чл. 40 ал. 3 и ал. 4, във връзка с чл. 2, ал. 1,т.1 от *Наредбата за условията и реда на извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони*(Наредба за ОС), представена писмена документация от Възложителя по Приложение № 2 към чл.6 от Наредбата за ОВОС и по чл.10, ал.1 и ал.2 от Наредбата за ОС и становище от РЗИ Пловдив

 **Р Е Ш И Х**

**да не се извършва** оценка на въздействието върху околната среда за инвестиционно предложение (ИП): **„Изграждане на разпределителен и присъединителни топлопроводи за топлоснабдяване на жилищни сгради по ул. „Дружба“ №15 и 20, гр. Пловдив“,** което няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони

**Възложител: „ЕВН България Топлофикация” ЕАД,** ЕИК115016602**,** гр.Пловдив, ул. „Хр. Г. Данов“ 37

**Характеристика на инвестиционното предложение**:

Инвестиционното предложение представлява изграждане на топлопровод за гореща вода, част от инвестиционната програма на Дружеството за разширяване на топлопреносната мрежа в град Пловдив.

Предвижда се изграждане на разпределителен и присъединителни топлопроводи за топлоснабдяване на жилищни сгради, находящи се на ул. Дружба №15 и 20, гр. Пловдив. Общата дължината на бъдещото трасе е 102,00 метра.

Топлопреносната мрежа е предвидено да бъде изпълнена с предварително изолирани с пенополиуретан стоманени тръби за гореща вода по приетите стандарти в областта, с вградена сигнална ситема, с цел регистриране на проникване на влага в изолацията.

Топлопроводите ще бъдат разположени подземно в границите на уличните настилки.

Инвестиционното предложение /ИП/ попада в обхвата на т.3, буква “б“ от Приложение № 2 на Закона за опазване на околната среда / ДВ.бр.91 /2002 год./ и чл.2 ал.1, т. 1 от Наредбата за ОС. Съгласно разпоредбата на чл.93, ал.1, т.1 от ЗООС инвестиционното предложение подлежи на процедура по преценяване на необходимостта от извършване на ОВОС.

Имот с идентификатор 56784.517.388, гр. Пловдив в който се предвижда да се реализира инвестиционното предложение не попада в границите на защитени зони от мрежата НАТУРА 2000 и в защитени територии, съгласно Закона за защитените територии. Най-близо до местоположението на предвиденото за реализиране инвестиционно предложение е защитена зона: BG0000578 „Река Марица” за опазване на природните местообитания и на дивата флора и фауна, приета от МС с Решение №122/02.03.2007 г. (ДВ бр.21/2007 г.).

Инвестиционното предложение подлежи на оценка за съвместимостта му с предмета и целите на опазване на защитените зони по реда на чл.31 ал.4 във връзка с ал.1 от Закона за биологичното разнообразие.

След преглед на представената информация и на основание чл.40, ал.3 от Наредбата по ОС, въз основа на критериите по чл.16 от нея е извършена преценка за вероятната степен на отрицателно въздействие, според която, предвид местоположението, характера и мащаба инвестиционното предложение, реализацията му няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитените зони

 **мотиви:**

 **I. Характеристика на предлаганото строителство, дейности, технологии: обем, производителност, мащабност , взаимовръзка и кумулиране с други предложения, ползване на природни ресурси, генерирани отпадъци, замърсяване и дискомфорт на околната среда, както и риск от инциденти.**

● При изпълнение на СМР ще бъде използвана подходяща специализирана строителна механизация. Изкопите ще се извършват машинно, като единствено в местата с пресичане на подземна комуникация изкопните работи ще се извършват на ръка. Тръбите ще се полагат безканално с направена пясъчна възглавница под, около и над тях.

* Реализирането на инвестиционното предложение не е свързано с генериране на емисии и отпадъци, от които да се очаква наднормено замърсяване и дискомфорт върху околната среда. За временни площадки на съхранение на тръби при изграждане на топлопровода ще се ползват площи в рамките на пътната инфраструктура. Строителните отпадъци ще се съхраняват временно на строителната площадка, в границите на строежа и ще се предават само на фирми притежаващи разрешение за дейности със строителни отпадъци съгласно ЗУО.
* В хода на експлоатация на обекта не се предполага замърсяване и дискомфорт на околната среда. При изпълнение на СМР се очаква известно шумово натоварване на околната среда. То ще бъде минимално, локализирано в рамките на ограничен район и в ограничено време.
* Изграждането и експлоатацията на ИП не включва използване, съхранение, транспорт, производство и работа с материали, които могат да бъдат опасни за околната среда и здравето на хората.
* Предвидени са мерки за предотвратяване и ограничаване на евентуални отрицателни последици, върху околната среда при реализацията на инвестиционното предложение.
* Не се налага промяна на съществуващата или изграждане на нова пътна инфраструктура.
* Не се очакват отрицателни кумулативни въздействия, от реализацията на инвестиционното предложение.

 **II. Местоположение в това число чувствителност на средата, съществуващото ползване на земята, относително наличие на подходящи територии, качеството и регенеративната способност на природните ресурси в района:**

* В резултат от реализирането на инвестиционното предложение и последващата експлоатация, не се очаква нарушаване на качествата и регенеративната способност на природните ресурси в района.

**III. Способността за асимилация на екосистемата в естествената околна среда**:

● Инвестиционното предложение е предвидено да се реализира извън границите на защитени зони от мрежата НАТУРА 2000, поради което с реализацията му не се очаква пряко унищожаване, увреждане или влошаване състоянието на видовете, предмет на опазване на най-близката защитена зона BG0000578 „Река Марица”

* Топлопроводът изцяло попада в имот с идентификатор 56784.517.388, гр. Пловдив. Имотът е с трайно предназначение на територията „урбанизирана“. Поради отдалечеността на имотът от защитената зона и характера на инвестиционното предложение, няма вероятност осъществяване на ИП да доведе до безпокойство на видовете, предмет на опазване в защитената зона и до намаляване на благоприятното им природозащитно състояние.
* Реализирането на инвестиционното предложение не предполага генериране на емисии и отпадъци във вид и количества, които могат да окажат значително отрицателно въздействие върху защитената зона и нейните елементи.

**IV. Характеристика на потенциалните въздействия- териториален обхват, засегнато население, включително трансгранични въздействия, същност, големина, комплексност, вероятност, продължителност, честота, обратимост**:

* Териториалният обхват на въздействие в резултат на строителството и експлоатацията на инвестиционното предложение е ограничен и локален в рамките на предлаганото трасе.
* Няма да има източници на шум, свързани с реализацията и експлоатацията на инвестиционното предложение, които да окажат отрицателно въздействие. Очакваното минимално въздействие е локално и за ограничено време – до завършване на строителните работи.
* Реализацията на предложението не предполага трансгранично въздействие.
* Въздействието в резултат на експлоатацията на бъдещия обект ще бъде локално и дълготрайно, съгласно срока на експлоатацията му.
* С писмо изх. № 4388/17.05.2017г. РЗИ-Пловдиве определила, че предвид характера на инвестиционното предложение, при спазване на нормативното законодателство не се очаква риск за човешкото здраве.

**V. Обществен интерес към предложението за строителство, дейности или технологии :**

В изпълнение на изискванията на чл. 6, ал. 9 и ал. 10 от Наредбата за ОВОС е осигурен обществен достъп до изготвената информация по Приложение 2 от Възложителя и са представени копия от документацията на Община Пловдив и Кметство район Централен.

Община Пловдив и Кметство район Централен са информирали писмено РИОСВ-Пловдив за липсата на постъпили възражения относно инвестиционното предложение.

Към момента на издаване на настоящото решение в РИОСВ-Пловдив не са изразени устно или депозирани писмено жалби, възражения и становища срещу реализацията на инвестиционното предложение.

**Настоящото Решение се отнася само за конкретно заявеното предложение и в посочения капацитет**.

**Решението не отменя задълженията на Възложителя за изпълнение на изискванията на Закона за опазване на околната среда и други специални закони и подзаконови нормативни актове и не може да служи като основание за отпадане на отговорността съгласно действащата нормативна уредба.**

**При промяна на възложителя, на параметрите на инвестиционното предложение или на някое от обстоятелствата, при които е било издадено решение за преценяване на необходимостта от ОВОС, възложителят или новият възложител трябва да уведоми своевременно РИОСВ - Пловдив.**

**Настоящото Решение губи правно действие, ако в срок 5 години от датата на влизането му в сила не е започнало осъществяването на инвестиционното предложение.**

**Решението може да бъде обжалвано чрез РИОСВ- Пловдив пред Министъра на околната среда и водите и/или Административен съд – Пловдив в 14-дневен срок от съобщаването му на заинтересованите лица и организации по реда на Административнопроцесуалния кодекс.**

**Доц. Стефан Шилев 07.06.2017г.**

*Директор на РИОСВ - Пловдив*